КОМИ РЕСПУБЛИКАСА ТАРИФ СЛУЖБАЛÖН

ТШÖКТÖД

**Ю транспортöн грузъяс, пассажиръясöс да туй кöлуй вуджöдöм вылö, мый збыльмöдö "Горблагоустройство" ИКК, медыджыд позяна тарифъяс вынсьöдöм йылысь**

"Коми Республикаын донъяс (тарифъяс) государственнöя бурджыка регулируйтöм кузя мераяс йылысь" Коми Республикаса Правительстволöн 2002 во öшым тöлысь 3 лунся 196 №-а шуöм серти

ТШÖКТА:

1. Вынсьöдны Сыктыв да Эжва юяс вомöн ю транспортöн грузъяс вуджöдöм вылö, мый збыльмöдö "Горблагоустройство" ИКК, 1 тонна-километрысь 66,00 шайт мында медыджыд позяна тариф (СДВ-тöг).

2. Вынсьöдны Сыктыв да Эжва юяс вомöн ю транспортöн пассажиръясöс вуджöдöм вылö, мый збыльмöдö "Горблагоустройство" ИКК, 1 пассажир-километрысь 20,00 шайт мында медыджыд позяна тариф (СДВ-тöг).

3. Урчитны, мый Сыктыв да Эжва юяс вомöн ю транспортöн туй кöлуй вуджöдöм вылö, мый збыльмöдö "Горблагоустройство" ИКК, мынтыссьöны:

- 50х50х30 (см.)-öдз туй кöлуйысь – ю транспортöн пассажиръясöс вуджöдöм вылö лöсялана медыджыд позяна тарифысь 10 %-ысь абу унджык;

- 50х50х30 (см.) ыджыдджык туй кöлуйысь – ю транспортöн пассажиръясöс вуджöдöм вылö лöсялана медыджыд позяна тарифысь 30 %-ысь абу унджык.

4. Лыддьыны вынтöмöн "2009 воын ва туйті ю транспортöн грузъяс, пассажиръясöс да туй кöлуй вуджöдöм вылö, мый збыльмöдö "Горблагоустройство" ИКК, медыджыд позяна тарифъяс вынсьöдöм йылысь" Коми Республикаса тариф службалысь 2009 во косму тöлысь 27 лунся 36/1 №-а тшöктöд.

5. Тайö тшöктöдыс вынсялö индöм пöрадок серти.

**Юрнуöдысьлысь**

**могъяс олöмö пöртысь И.Е. Перваков**

Сыктывкар

2009 вося косму тöлысь 27 лун

20/1 №

Вуджöдiс Кузнецова Н.А., 1 383 пас